Ou Klipskuur Self-Catering Accommodation | Resensies
Ou Klipskuur Self-Catering Accommodation: Hooffoto's
4.7 uit 5van 9 resensies vir Ou Klipskuur Self-Catering Accommodation
Andria E - Sep 2019
'n Heerlike en rustige ervaring in die Karoo.
Puik akkommodasie, pragtig en netjies met vriendelike diens en die gashere gaan daardie ekstra myl verder om regtig die ervaring spesiaal te maak. Ons het dit baie geniet en sal beslis vriende en familie daarheen verwys.
Ou Klipskuur Self-Catering Accommodation's terugvoer
Dit was aangenaam om jul hier te kon akkommodeer! Ek is bly dat jul die Karoo heerlik en rustig ervaar het. Jul is altyd weer welkom. Baie dankie vir die resensie.
Fouche L - Jun 2019
Ons sal weer gaan, en weer.
Soms is eenvoud meer bevredigend as al die prag en praal - die kuns is in die skep van 'n ryk ervaring.
Fouche, dit was ‘n plesier om jul te akkommodeer. Baie dankie vir ‘n besonderse resensie! Jul is weer en weer welkom!
Pragtige gastehuis, met gesellige kaggelvuur en alles wat ons nodig gehad het.
Ons het donker eers aangekom, geen sein gehad om GPS te gebruik nie. Ons is ingewag, al was dit al laat. Die detail in die dekor en wat aangebied word, het my asem weggeslaan. Bordspeletjies, battery-lig vir in geval die sonkrag 'n probleem het, selfs 'n noodhulp-sakkie in die laai. Pragtig skoon en netjies. Ons het die plekkie baie geniet - het net 1 aand oorgeslaap.
Mari, dit was ‘n plesier om jul te akkommodeer! Ek’s bly dat jul Die Ou Klipskuur Selfsorg Akkommodasie geniet het!
Die plekkie is ‘n lewenslange droom wat verwesenlik is!
Dankie vir die review!
Hartlik verwelkom die kaggel was 'n groot pluspunt. Kan dit vir enige een aanbeveel. Vleis is van baie goeie gehalte.
Calsie, ek’s bly jul het jul verblyf by Die Ou Klipskuur “amazing” gevind en die kaggel en vleis geniet.
Dit was aangenaam om jul hier te kon akkommodeer.
Rustigheid en stylvolle verblyf.
Dit is 'n ware juweel in die hartjie van die Karoo, en die moeite werd om 'n breek by die Ou Klipskuur te neem as jy so ver gereis het. Die gasvrou en gasheer is baie aangenaam en sien om na al jou behoeftes. Hulle het ekstra moeite vir ons gedoen sodat ons kan braai.
Hantie, ek is bly dat jul jul verblyf hier by Die Ou Klipskuur geniet het. Dit was ‘n plesier om jul hier te kon akkommodeer.
Martin M - Jul 2018
Gerieflik, gemaklik, rustig en volledig toegerus.
Anemé en Johan is uitstekende gashere, en hul kothuis, oftewel Klipskuur, is toegerus soos min. Enige moontlike benodigdhede word voorsien en boonop stylvol vertoon. Die Karoo rustigheid en stilte was wonderlik, en die aantal sterre in die aand asemrowend. Die beddens was warm en snoesig op die koue wintersaand, en die vuurmaakplek was heerlik. Kombuis het als was mens kan nodig kry, met 'n beskutte braaiplek buite. Ons sal enige tyd weer kom bly. Uitstekend!
Martin, ek is bly dat jul Die Ou Klipskuur en die Karoo, met sy rustigheid en sterreprag, geniet het. Julle is altyd weer welkom.
Regte egte plaaservaring!
Ons het en route gestop, maar hierdie plek sal 'n fantastiese einddestinasie ook wees. Perfekte plek om behoorlik te ontspan!
Carien, ek is bly jul het die plaaservaring geniet. Jul is altyd welkom om te kom ontspan en net af te skakel.
Marius D - Mei 2018
Die akkommodasie was puik. Ons het heerlik gebly. Die braaipak wat vir ons op versoek voorsien is was puik met heerlike Karoo-lamtjops. Die Cloetes het ons nie net heerlik laat bly nie, hulle het ons te hulp gesnel in 'n krisis toe my seun van sy motorfiets afgeval het en sy sleutelbeen gebreek het. Hulle onbaatsugtige gebaar het sommer my vertroue in my medemens herstel! Ek kom beslis weer!
Marius, ek is bly julle het jul verblyf geniet. Julle is altyd welkom. Ek is dankbaar dat ons jul kon help tydens die ongeluk.
Rinie L - Nov 2017
Stilte, kalmte, net wat die siel nodig het.
Mense ... die plek is superskoon (die huis en die werf) en die dekor so so mooi. Annemi en Johan is baie gasvry en gesels opreg. Regte Karoo plaas met skaaphond en ander diere wat jou kom groet. Die voëltjies fluit heeltyd gelukkig en spelerig. Daar is aan alles gedink vir jou gerief. Die dakwaaiers is presies geplaas dat jy heerlik koel bly en die beddens slaap heerlik. Kom braai gerus jou tjoppie hier. Die stofpad is deel van die lekker. Sal beslis weer gaan.
Adres: Plaas Helpmekaar, Fraserburg, 6960, Noord-Kaap
https://d288tngog90ix0.cloudfront.net/AAEAAQAAAAAAAAAAAAAAv4VPZ0hzEMLH35s9KJSb8k2el5CFOhvRnaF4q6cHs53wqegXKE?w=1440&h=960&fit=crop&auto=format Vanaf R300 per nag (vir 2 persone) 9 5 1 5 Helpmekaar Farm Fraserburg 6960 Noord-Kaap 086 999 0018 14:00-21:00 10:00 -31.783569 21.706965